b'\n_START_ARTICLE_\nMa\xc5\xbeasis taksas\n_START_SECTION_\nR\xc5\xab\xc5\xa1ys\n_START_PARAGRAPH_\nTaks\xc5\xb3 b\xc5\xabna triu\xc5\xa1ini\xc5\xb3, nyk\xc5\xa1tukini\xc5\xb3 ir standartini\xc5\xb3.\n_START_SECTION_\nR\xc5\xabpinimasis\n_START_PARAGRAPH_\nKailio prie\xc5\xbei\xc5\xabra nesud\xc4\x97tinga. Kartais reikia i\xc5\xa1\xc5\xa1ukuoti negyvus ir i\xc5\xa1slinkusius plaukus guminiu \xc5\xa1epe\xc4\x8diu, valyti ausis, karpyti nag\xc5\xb3 galiukus. Dauguma taks\xc5\xb3 i\xc5\xa1rank\xc5\xabs \xc4\x97dalui, patartina neper\xc5\xa1erti \xc5\xa1uns.\n_START_SECTION_\nElgsena\n_START_PARAGRAPH_\nTaksas dr\xc4\x85sus, protingas, savavalis, u\xc5\xbesispyr\xc4\x99s, gudrus, budrus, i\xc5\xa1radingas, guvus, i\xc5\xa1tvermingas, aik\xc5\xa1tingas ir smalsus. Supranta humor\xc4\x85. Prisiri\xc5\xa1\xc4\x99s prie \xc5\xa1eiminink\xc5\xb3. I\xc5\xa1 ma\xc5\xbeens taks\xc4\x85 reikia pratinti prie \xc4\xafvairi\xc5\xb3 aplinkybi\xc5\xb3 bei leisti susipa\xc5\xbeinti su kitais \xc5\xa1unimis. Taksai nem\xc4\x97gsta \xc5\xa1un\xc5\xb3, kurie yra didesni negu jis pats, bet vis tiek su jais sugyvens.\n_START_SECTION_\nDres\xc5\xabra\n_START_PARAGRAPH_\nTrumpaplauk\xc4\xaf taks\xc4\x85 reikia aukl\xc4\x97ti nuo ma\xc5\xbeens, nes \xc5\xa1uo savavalis ir nem\xc4\x97gsta kit\xc5\xb3 \xc5\xa1un\xc5\xb3. Tinkamai i\xc5\xa1dresiruotas taksas moka \xc4\xafvairi\xc5\xb3 komand\xc5\xb3, bet tai nerei\xc5\xa1kia, kad b\xc5\xabtinai jas vykdys. Taksas labai pyksta, jei jam atrodo, kad buvo nubaustas nepelnytai, o ko nors u\xc5\xbesiman\xc4\x99s, elgiasi labai ry\xc5\xbetingai. Patartina su ma\xc5\xbeu taksu lankyti \xc5\xa1uniuk\xc5\xb3 dresavimo pratybas.\n_START_SECTION_\nElgesys su kitais gyv\xc5\xabnais ir \xc5\xbemon\xc4\x97mis\n_START_PARAGRAPH_\nTaksui \xc5\xa1eimininkai svarbesni u\xc5\xbe visk\xc4\x85, tod\xc4\x97l svetimiems \xc5\xa1uo abejingas ir su jais elgiasi sant\xc5\xabriai. Anksti pripratintas prie vaik\xc5\xb3, trumpaplaukis taksas su jais sugyvens. Paprastai taksas sutaria su kitais \xc5\xa1unimis, i\xc5\xa1skyrus didesnius u\xc5\xbe save. Takso med\xc5\xbeiokl\xc4\x97s instinktas labai stiprus, tod\xc4\x97l ma\xc5\xbeesniems kambariniams gyv\xc5\xabn\xc4\x97liams \xc5\xa1is \xc5\xa1uo gali b\xc5\xabti pavojingas. Prie ka\xc4\x8di\xc5\xb3 reikia pratinti nuo ma\xc5\xbeens, nes galima tur\xc4\x97ti b\xc4\x97dos, kai taksas u\xc5\xbeaugs.\n_START_SECTION_\nProblemos\n_START_PARAGRAPH_\nTaksas privalo daug mank\xc5\xa1tintis, kad b\xc5\xabt\xc5\xb3 sveikas ir \xc5\xbevalus. Kai kurie \xc5\xbemon\xc4\x97s teigia, kad taksams nesveika b\xc4\x97gioti laiptais, nes tai gali pakenkti \xc5\xa1uniukui, ta\xc4\x8diau lipti laiptais auk\xc5\xa1tyn yra sveika, bet lipti \xc5\xbeemyn reik\xc4\x97t\xc5\xb3 atsargiau, ne\xc5\xa1okin\xc4\x97ti.'